joelniklaus/EU_Wikipedias huggingface dataset:
HTTP 404

404. vai Not Found kļūdas paziņojums ir standarta HTTP atbildes kods, kas tiek izvadīts, ja klients varēja sazināties ar serveri, taču serveris nevarēja atrast pieprasīto lapu.

Mājaslapas hostinga serveris parasti "404 Not Found" paziņojumu izvada, ja lietotājs cenšas atvērt kādu beigtu saiti. 404. kļūdas ziņojums ir viens no visplašāk izplatītākajiem un interneta lietotājiem pazīstamākajiem kļūdu ziņojumiem, ko var atrast tīmeklī.

404. kļūdas ziņojumu nedrīkst jaukt ar "serveris nav atrasts" vai līdzīgiem kļūdu ziņojumiem, kas parādās, ja vispār nevar savienoties ar mērķa serveri. 404. kļūdas ziņojums var nozīmēt, ka vēlamais resurss var būt pieejams vēlāk, taču netiek garantēts, ka saturs būs tāds pats kā iepriekš.

Internets
HTTP
Kriss Hemsvorts

Kriss Hemsvorts (; dzimis ) ir austrāliešu aktieris.

Pazīstams ar Tora lomu Marvel Studios filmās "Tors" (2011), "Atriebēji" (2012), "Tors: Tumsas karaļvalsts" (2013), "Atriebēji: Ultrona laikmets" (2015), "Tors: Ragnarjoks" (2017), "Atriebēji: Bezgalības karš" (2018) un "Atriebēji: Noslēgums" (2019), kā arī Kima Haida lomu Austrālijas televīzijas seriālā Home and Away (2004—2007). Tāpat filmējies tādās filmās kā "Zvaigžņu ceļš" (2009), "Ideālā izglābšanās" (2009), "Būda mežā" (2012), "Sniegbaltīte un mednieks" (2012), "Sarkanā rītausma" (2012), "Kavalērija" (2018) un "Grūtie laiki viesnīcā "El Royale"" (2019). Arī viņa brāļi Liams un Lūks ir aktieri.

Atsauces

Ārējās saites 

1983. gadā dzimušie
Austrāliešu kinoaktieri
Melburnā dzimušie
Liams Hemsvorts

Liams Hemsvorts (; dzimis ) ir austrāliešu aktieris.

2007. gadā piedalījās 25 sēriju uzņemšanā ziepju operai Neighbours, 2008. gadā — 26 sēriju uzņemšanā bērnu seriālam The Elephant Princess. 2009. gadā attēlojis savu pirmo kinolomu filmā "Pareģojums". Tajā pašā gadā piedalījies arī filmā "Trijstūris". 2010. gadā Hemsvorts kļuva pazīstams ar lomu filmā "Pēdējā dziesma" (The Last Song). Atveidojis Geila Hotorna lomu filmā "Bada spēļu" filmu sērijā. Arī viņa brāļi Kriss un Lūks ir aktieri.

Atsauces

Ārējās saites 

1990. gadā dzimušie
Austrāliešu kinoaktieri
Melburnā dzimušie
Džims Kroči

Džeims Džozefs Kroči (; dzimis , miris ) bija amerikāņu dziedātājs un komponists. Laika posmā no 1966. līdz 1973. gadam Kroči izdeva piecus studijas albumus un 11 singlus. Abi viņa singli Bad, Bad Leroy Brown un Time in a Bottle bija Billboard Hot 100 dziesmu topa hiti.

Ārējās saites 

1943. gadā dzimušie
1973. gadā mirušie
Amerikāņu dziedātāji
Pensilvānijā dzimušie
Veckārķi

Veckārķi ir apdzīvota vieta Valkas novada Kārķu pagastā. Izvietojušies Ķires satekupes Akmenes krastos pie autoceļa P22  no pagasta centra Kārķiem,  no novada centra Valkas un  no Rīgas. Apdzīvotā vieta izveidojusies ap bijušās Veckārķu muižas (Alt-Karkel) centru. Muižas parks ir aizsargājams dabas piemineklis.

Atsauces
Qt Development Frameworks

Qt Development Frameworks (agrākie nosaukumi Qt Software, Trolltech, Quasar Technologies) bija Norvēģijas uzņēmums, kas nodarbojās ar programmatūras ietvara Qt izstrādi. Dibināts 1994. gadā. 2008. gadā to iegādājies Nokia; 2012. gadā Qt bizness nodots Digia; 2014. gadā tas atdalīts atsevišķā uzņēmumā The Qt Company.

Vēsture 
1994. gada 4. martā Eirik Chambe-Eng un Haavard Nord dibināja uzņēmumu Quasar Technologies, lai sāktu biznesu ar grafisko ietvaru Qt, kuru viņi sāka izstrādāt 1991. gadā. Vēlāk uzņēmuma nosaukums mainīts uz Trolltech.

2006. gadā Trolltech akcijas sāka kotēt Oslo biržā.

2008. gada 28. janvārī Somijas uzņēmums Nokia paziņoja, ka iegādāsies Trolltech. 17. jūnijā darījums tika pabeigts un Trolltech akcijas pārtrauktas kotēt Oslo biržā.
2008. gada 30. septembrī uzņēmums pārdēvēts par Qt Software. 2009. gada 11. augustā uzņēmums pārdēvēts par Qt Development Frameworks.

2011. gada martā Qt komerciālās licencēšanas biznesu Nokia pārdeva Somijas uzņēmumam Digia. 2012. gada septembrī viss Qt bizness nodots Digia. 2014. gadā Digia Qt platformas attīstīšanu un pārvaldīšanu atdalīja atsevišķā uzņēmumā The Qt Company.

Skatīt arī 
 Qt (programmatūras ietvars)
 Digia
 Nokia
 The Qt Company

Atsauces 

Norvēģijas bijušie uzņēmumi
Nokia bijušie meitas un asociatīvie uzņēmumi
Qt (ietvars)
Vēveri (Kārķu pagasts)

Vēveri (agrāk arī Saloši) ir apdzīvota vieta Valkas novada Kārķu pagastā. Izvietojušies pagasta dienvidaustrumos pie autoceļa P22  no pagasta centra Kārķiem,  no novada centra Valkas un  no Rīgas.

Atsauces
Koblenca

Koblenca (, ) ir pilsēta Vācijas rietumos, Reinzemes-Pfalcas federālajā zemē. Tā atrodas Reinas upes krastos, vietā, kur tajā ietek Mozele. Romiešu laikā šī vieta bija zināma ar latīnisko nosaukumu Confluentes, kas varētu nozīmēt "satekvieta". Romieši pilsētu dibināja 9. gadā p.m.ē. 6. gadsimtā pilsētā atradās franku karaliskā rezidence. 1018. gadā Koblenca kļuva par vienu no Svētās Romas impērijas pilsētām. 1815. gadā tā kļuva par Prūsijas pilsētu. No 1824. līdz 1945. gadam Koblenca bija Prūsijas Reinas provinces administratīvais centrs. Otrā pasaules kara laikā lielākā daļa no pilsētas tika iznīcināta, tomēr daudzas vēsturiskās ēkas pēc tam atjaunoja.

Pilsētā atrodas velosipēdu ražotāja un izplatītāja Canyon Bicycles galvenā mītne.

Atsauces

Ārējās saites 

Reinzemes-Pfalcas pilsētas
Integrāļu saraksts

Integrēšana ir integrālrēķinu pamatdarbība.

Nenoteiktie integrāļi

Racionālas funkcijas 
Šīs racionālās funkcijas nav integrējamas nulles punktā un ja a ≤ −1.

Vispārīgā gadījumā

Eksponentfunkcijas

Logaritmi

Trigonometriskas funkcijas

Inversās funkcijas

Hiperboliskās funkcijas

Inversās hiperboliskās funkcijas

Moduļu funkcijas

Noteiktie integrāļi 
Šeit ir uzskaitīti daži integrāļi, kuriem nav slēgtas formas nenoteiktie integrāļi.

  (skatīt arī gamma funkciju)

  (Gausa integrālis)

 a > 0

 kur a > 0, n ir 1, 2, 3, ... un !! ir dubultais faktoriālis

, kad a > 0

 kur a > 0, n = 0, 1, 2, ....

  (skatīt Bernulli skaitli)

 (ja n ir pāra skaitlis un )

 (ja  ir nepāra skaitlis un )

 ( skaitļiem, ja  un , skatīt arī binomiālos koeficientus)

 ( ir reāli skaitļi,  ir nenegatīvs skaitlis)

 ( skaitļi, ja  un , skatīt arī binomiālos koeficientus)

 ( skaitļi,  un , skatīt arī binomiālos koeficientus)

  (kur  ir eksponentfunkcija  un )

  (kur  ir gamma funkcija)

 (beta funkcija)

  (kur  ir modificēta pirmā veida Beseļa funkcija)

 (Sofomora sapnis pirmā identitāte)

(Sofomora sapnis otrā identitāte)

Atsauces 

Integrāļi
Uzskaitījumi
SKS 34. ekspedīcija

SKS 34. ekspedīcija (Экспедиция МКС-34; Expedition 34 jeb ISS-34) bija Krievijas, ASV un Kanādas kosmonautu ekspedīcija Starptautiskajā kosmosa stacijā (SKS).

Apkalpe

Ārējās saites 
 34. ekspedīcija NASA mājas lapā 
 33./34. ekspedīcija Energija mājas lapā  
 34./35. ekspedīcija Energija mājas lapā  

34
Mērija Luīza Pārkere

Mērija Luīza Pārkere (; dzimusi ) ir amerikāņu aktrise.

Viņa ir pazīstama ar Nensijas Botvinas lomu televīzijas seriālā Weeds, par šo lomu ir saņēmusi Zelta globusa balvu kā labākā aktrise, tāpat bijusi vairākkārt nominēta dažādām citām balvām. 1990. gadā debitējusi Brodvejā ar lomu izrādē Prelude to a Kiss, par ko tikusi nominēta Tony balvai, par tēlojumu 2000. gada izrādē Proof arī saņēmusi Tony balvu. Vēl ir filmējusies tādās filmās un seriālos kā "RED aģenti: atvaļināti un sevišķi bīstami", Fried Green Tomatoes, Boys on the Side, The West Wing un Angels in America.

Ārējās saites 

1964. gadā dzimušie
Dienvidkarolīnā dzimušie
Amerikāņu kinoaktrises
ASV žurnālistes
Kongo futbola izlase

Kongo Republikas futbola izlase ir futbola komanda, kas pārstāv Kongo Republiku starptautiskās sacensībās. Kongo izlase ne reizi nav kvalificējusies Pasaules kausam, bet ir 7 reizes kvalificējusies Āfrikas Nāciju kausam, kurā labākais panākums ir uzvara 1972. gadā.

Pasaules čempionātos 
 1930-1962 - Nepiedalījās
 1966 - FIFA neakceptēja piedalīšanos
 1970 - Nepiedalījās
 1974-1978 - Nekvalificējās
 1982-1990 - Nepiedalījās
 1994-2010 - Nekvalificējās
 2014 - Nekvalificējās
 2018 - Nekvalificējās

Āfrikas Nāciju kausā 
 1957-1965 - Nepiedalījās
 1968 - Grupu turnīrs
 1970 - Nepiedalījās
 1972 - Čempioni
 1974 - 4. vieta
 1976 - Nekvalificējās
 1978 - Grupu turnīrs
 1980-1988 - Nekvalificējās
 1990 - Nepiedalījās
 1992 - Ceturtdaļfināls
 1994-1998 - Nekvalificējās
 2000 - Grupu turnīrs
 2002-2013 - Nekvalificējās
 2015 - Ceturtdaļfināls
 2017 - Nekvalificējās

Āfrikas futbola izlases
Futbols Kongo Republikā
Toms Hārdijs

Edvards Tomass "Toms" Hārdijs (; dzimis ) ir angļu aktieris.

Hārdijs ir filmējies tādās filmās kā "Zvaigžņu ceļš: Atriebība" (Star Trek: Nemesis, 2002), "Rokenrolleris" (RocknRolla, 2008), "Bronsons" (Bronson, 2008), "Pirmsākums" (2010), "Cīnītājs" (Warrior, 2011), "Skārdnieks, drēbnieks, zaldāts, spiegs" (Tinker Tailor Soldier Spy, 2011), "Tātad... Karš!" (This Means War, 2012), "Nelikumība" (Lawless, 2012), "Tumšais bruņinieks atgriežas" (2012), "Loke" (Locke, 2013), "Piliens" (The Drop, 2014), "Bērns Nr. 44" (Child 44, 2015), "Leģenda" (Legend, 2015), "Trakais Makss: Skarbais ceļš" (2015), "Cilvēks, kurš izdzīvoja" (2015).

Par lomu filmā "Pirmsākums" aktieris saņēma BAFTA kino balvu kā gada uzlecošā zvaigzne. Hārdijs tēlojis arī televīzijā, par lomu TV filmā Stuart: A Life Backwards (TV filma, 2007) tika nominēts BAFTA televīzijas balvai kā labākais aktieris.

2016. gadā nominēts Kinoakadēmijas balvai kā labākais aktieris otrā plāna lomā filmā "Cilvēks, kurš izdzīvoja" (2015).

Ārējās saites 

1977. gadā dzimušie
Londonā dzimušie
Angļu kinoaktieri
BAFTA balvas ieguvēji
Rituāls

Rituāls ir kaut kāds cilvēku darbību kopums, kas parasti tiek izpildīts ar simbolisku nozīmi. Tas var būt balstīts uz kādas kopienas tradīcijām, ieskaitot reliģiskas kopienas. Termins parasti attiecas uz darbībām, kuras ir stilizētas, neieskaitot tādas, kuras to izpildītājs pats var brīvi izvēlēties.

Rituāli var tikt izpildīti specifiskos notikumos, vai pēc indivīdu vai kopienas ieskatiem. Tos var izpildīt viens indivīds, grupa, vai pat visa kopiena; dažādās vai speciāli tiem paredzētās vietās.

Skatīt arī 
 Kultūra
 Tradīcija

Ārējās saites 

Rituāli
Griķi (suga)

Sējas griķi (Fagopyrum esculentum) ir sūreņu dzimtas lakstaugs, kas radniecīgs rabarberiem. Par griķiem sauc arī šo augu ēdamās sēklas. Griķus sauc par pseidolabību. Griķu sēklas plaši lieto arī kā mājputnu barību, un, jaucot kopā ar citiem kultūraugiem, arī citu mājdzīvnieku barošanā.

Tā kā griķiem līdz pat salam ir ziedi, tad tas ir labs nektāra avots medus bitēm. Šī iemesla dēļ dravnieki nereti blakus bišu stropiem sēj griķu laukus. Griķu medus ir tumšā krāsā un ar stipru garšu.

Griķu augi izaug aptuveni vienu metru augsti. Tiem ir sirsniņveida lapas. Ziedi parasti ir balti vai rozā. Sēklas ir trīsstūrveida formas riekstiņi. Griķi, salīdzinoši ar kukurūzu un kviešiem, aug arī daudz neauglīgākā augsnē.

Atsauces 

Sūreņu dzimta
Lauksaimniecības kultūras
Griķi
Mēness lēkta karaļvalsts

"Mēness lēkta karaļvalsts" () ir 2012. gada ASV mākslas filma. Filmas režisors, viens no producentiem un scenārija autoriem ir Vess Andersons. Scenāriju Vess Andersons sarakstīja kopīgi ar Romānu Kopolu. Galvenās lomas atveido jaunie aktieri Kara Heiverda un Džēreds Gilmans. Pasaules pirmizrāde filmai notika 2012. gada Kannu kinofestivālā.

Filmu pozitīvi novērtēja lielākā daļa pasaules kinokritiķu. Zelta globusa balvai filma tika izvirzīta nominācijā "Labākā komēdija", bet 85. Kinoakadēmijas balvai un BAFTA balvai nominācijās "Labākais oriģinālscenārijs".

Atsauces

Ārējās saites 
 

2012. gada filmas
Vesa Andersona filmas
2000. gada Lielbritānijas Grand Prix

2000. gada Lielbritānijas Grand Prix notika . Tas bija  sezonas ceturtais posms. Tajā uzvaru guva Deivids Kulthards, otrais bija Mika Hekinens, bet trešais palika iepriekšējo trīs posmu uzvarētājs Mihaels Šumahers.

Rezultāti

Kvalifikācija

Sacīkste

Kopvērtējums pēc sacīkstes

Braucēju čempionāts

 Komandu čempionāts

 Piezīme: Parādītas tikai pirmās piecas pozīcijas.

Lielbritānija
Lielbritānijas Grand Prix
Drošsirde

"Drošsirde" () ir 2012. gada ASV studijas Pixar Animation Studios datoranimācijas filma.  Galvenās lomas ierunājuši Kellija Makdonalda, Billijs Konolijs, Emma Tompsone un Džūlija Voltersa.

Datoranimācijas filma ir pirmā Pixar Animation Studios burvju pasaka, kurai režisore Brenda Čepmane smēlās iedvesmu no Andersena un brāļu Grimmu darbiem.

Filma saņēma Kinoakadēmijas balvu nominācijā "Labākā animācijas filma" un Zelta globusa balvu tajā pašā kategorijā.

Latviešu valodā filmu ieskaņojuši: Ilze Ķuzule-Skrastiņa, Kaspars Pūce, Zane Burnicka, Lidija Pupure, Jānis Kirmuška, Mārtiņš Vilsons, Jānis Reinis, Baiba Rožkalna un citi.

Atsauces

Ārējās saites 
 

2012. gada animācijas filmas
ASV animācijas filmas
Pixar filmas
Kinoakadēmijas balvas ieguvējas animācijas filmas
Dalmācija

Dalmācija (, ) ir vēsturisks reģions Horvātijā, kas atrodas Adrijas jūras austrumu krastā. Reģiona nosaukums ir cēlies no dalmatu cilts nosaukuma, kas šajā reģionā dzīvoja pirms to iekaroja romieši. Dalmācijas teritoriālā platība ir aptuveni 12 tūkstoši km². Senās Romas laikā Dalmācijas province bija daudz lielāka. 2011. gadā iedzīvotāju skaits bija aptuveni 877 tūkstoši. Lielākā Dalmācijas pilsēta pēc iedzīvotāju skaita ir Splita.

Dalmāciju veido četras županijas:
 Dubrovnikas-Neretvas županija;
 Splitas-Dalmācijas županija;
 Šibenikas-Kninas županija;
 Zadaras županija.

Ārējās saites 

Horvātijas ģeogrāfija
Dubrovnikas-Neretvas župānija
Ričijs Ports

Ričards Džulians "Ričijs" Ports (; dzimis ) ir profesionāls Austrālijas šosejas riteņbraucējs, kurš pārstāv  komandu.

Savā pirmajā sezonā ProTour līmenī Ports uzvarēja jauno braucēju klasifikācijā 2010. gada Giro d'Italia un vairākās daudzdienu sacensībās piedalījās cīņā par kopvērtējuma titulu. 2012. gadā viņš pārcēlās uz  komandu un uzreiz izcīnīja uzvaru Volta ao Algarve kopvērtējumā. 2013. gadā Ports izcīnīja savu līdz tam lielāko karjeras uzvaru, uzvarot Parīze—Nica kopvērtējumā. Pēc salīdzinoši neveiksmīgas sezonas šo panākumu viņam izdevās atkārtot 2015. gada sezonā. Sezonas turpinājumā viņš izcīnīja uzvaru arī Volta a Catalunya kopvērtējumā.

2017. gada sezonu R. Ports uzsāka ar uzvaru Tour Down Under kopvērtējumā, uzvarot arī divos posmos. Aprīlī viņš uzvarēja arī Tour de Romandie kopvērtējumā.

2018. gadā Ports uzvarēja Tour de Suisse kopvērtējumā.

2012. gada sezonu Ports iesāka otro reizi karjerā uzvarot Tour Down Under kopvērtējumā.

2020. gada septembrī tika paziņots, ka pēc sezonas beigām Ports atgriezīsies  (iepriekš SKY) komandā.

Atsauces

Ārējās saites 
 
 

 

1985. gadā dzimušie
Austrālijas riteņbraucēji
2016. gada vasaras olimpisko spēļu dalībnieki
2020. gada vasaras olimpisko spēļu dalībnieki
Sēļi (Valkas pagasts)

Sēļi (agrāk arī Lugaži) ir ciems Valkas novada Valkas pagastā. Atrodas pagasta austrumdaļā pie autoceļa P23  no pagasta centra Lugažiem,  no novada domes Valkā un  no Rīgas.

Apdzīvotā vieta izveidojusies pie bijušās Sēļu (Sehlen) pusmuižas. Izaugusi padomju gados kā padomju saimniecības «Lugaži» ciemats. Sēļos atrodas pasta nodaļa, veikals, Sarkanā krusta atbalsta punkts.

Atsauces
Frīdrihs fon Lēviss of Menārs

Frīdrihs fon Lēviss of Menārs  (, ; 1767–1824) bija vācbaltiešu virsnieks un politiķis, Berģu muižas (Bergshof an der Jägel) un vairāku citu muižu īpašnieks. Vidzemes landmaršals (1818–1822).

Dzīvesgājums 

Dzimis 1767. gada 17. (6.) septembrī Hāpsalā Krievijas impērijas ģenerālmajora un Nurmes muižas īpašnieka Reinholda Frīdriha Lēvisa of Menāra (1731–1794) un viņa sievas Dorotejas Elizabetes (1744–1799) ģimenē. Cēlies no Lēvisu of Menāru dzimtas. Jau piecu gadu vecumā viņu 1772. gadā pierakstīja Maskavas karabinieru pulkā, 1773. gadā Kazaņas kirasieru pulkā. Pēc mācībām pie mājskolotāja viņu 1782. gadā paaugstināja par podporučiku Rēveles kājnieku pulkā, 1786. gadā par poručiku Narvas kājnieku pulkā. 1788. gadā viņš piedalījās Krievijas-Zviedrijas karā (1788-1790) Somijā. 1791. gadā viņu majora pakāpē iecēla par grenadieru bataljona komandieri un viņš piedalījās kaujās pret Kostjuško vadīto Polijas konfederātu karaspēku. 1797. gadā viņu paaugstināja par pulkvedi, no 1798. gada viņš komandēja Rīgas kirasieru pulku.

1797. gadā Frīdrihs fon Lēviss of Menārs apprecējās Johannu Vilhelmīni Posi.
1799. gadā tika paaugstināts par ģenerālmajoru un Kazaņas kirasieru pulka komandieri, 1800. gada par Jekaterinoslavas kirasieru pulka komandieri. 1802. gadā atvaļinājās no aktīvā karadienesta un saimniekoja savās muižās. 
   
Sakarā ar Krievijas impērijas iesaistīšanos karā ar Napoleonu viņš 1805. gadā tika atjaunots karadienestā un nozīmēts par Jaroslavļas musketieru pulka komandieri. Pēc 1805.—1807. gada kaujām viņu paaugstināja par ģenerālleitnantu un 10. divīzijas komandieri. 1810. - 1811. gadā Frīdrihs fon Lēviss of Menārs komandēja moldāvu armijas korpusu karā pret Osmaņu impēriju.

1812. gada kara laikā ģenerālis Frīdrihs fon Lēviss tika norīkots Rīgas kara gubernatora Johana Esena pakļautībā un iecelts par karaspēka vienības komandieri Rīgas aizstāvēšanai pret uzbrūkošo Napoleona Lielās armijas prūšu karaspēku. Piedalījās kaujā pie Iecavas, kur Krievijas armija cieta sakāvi. Toties 1812. gada 10. augustā viņa komandētā armijas vienība uzvarēja kaujā pie Ķekavas.
     
1813. gadā vadīja Dancigas aplenkumu, pēc tam komandēja 25. kājnieku divīziju. 1814. gada 2. oktobrī pēc paša vēlēšanās atvaļinājās no karadienesta. 1818. gada 19. jūnijā viņu ievēlēja par Vidzemes bruņniecības maršalu.

1822. gadā nonāca konfliktā ar Baltijas un Rīgas ģenerālgubernatoru Filipu Pauluči un atkāpās no sava amata.

Miris 1824. gada 28. (16.) aprīlī Sēļu muižā pie Mazsalacas.

Literatūra
 Henning von Löwis of Menar. Ich wäre gern geblieben. Das Leben des Friedrich von Löwis of Menar zwischen 1767 und 1824 nebst einigen Familiennachrichten und einer Nachfrage über Alexander Puschkins Verbindung zum Hause von Löwis of Menar. Rostock: Reich, 2006.  Andmed ESTERis

Atsauces 

Jura ordeņa kavalieri
Krievijas virsnieki
Latvijas cilvēki
Vācbaltieši
Aglonas novada ģerbonis

Aglonas novada ģerbonis ir oficiāls Aglonas novada simbols. Apstiprināts Kultūras ministrijas ģerboņu reģistrā 2012. gada 27. jūnijā. Ģerboņa autors ir mākslinieks Māris Rumaks.

Heraldiskais apraksts 
Zilā laukā romba veidā sudraba trejgalu liliju krusts, kas apvienots ar šķērso liliju krustu, viss zem krusta galiem apļveidā savienots ar ieliektiem pavediena elementiem.

Simbolika 

Ģerbonis veidots uz angļu tipa vairoga, centrā romba veidā sudraba trejgalu liliju krusts, kam par pamatu izmantots stilizēts Aglonas bazilikas torņu centrālais krusts, kas simbolizē Aglonas novadu kā svētvietu un svētceļojumu mērķi.

Krusta zīme ir viens no senākajiem rakstu elementiem, kam piedēvēta aizsardzības, svētības un laimes nesēja nozīme, tas ir ticības apliecinājuma zīme. Baltu ciltīs krusta zīme lietota kā maģiska aizsargzīme pret visu ļauno. Krusta vertikālā un horizontālā līnija veido dzīvības pamatu.

Krusta četri stari simbolizē četru debespušu ceļus, pa kuriem uz Aglonu ierodas cilvēki, lai rastu garīgo atbalstu. Četras krusta daļas ir arī Aglonas novada četri pagasti — Aglonas, Šķeltovas, Grāveru un  Kastuļinas — , kas vienoti apļa zīmē, mūžības un saules simbolā.

Ģerboņa krusta galos atainota liliju heraldiskā zīme, kas rietumos simbolizē pilnību un gaismu, bet kristietībā lilija ir Jaunavas Marijas simbols, kas norāda uz Dievmātes gādību. Lilija ir arī sens varas simbols.

Vairoga zilais lauks raksturo Latgales ūdeņus — ezerus, upes un avotus.

Atsauces 

Gzerbonis
Peskāras Grand Prix

Peskāras Grand Prix bija Itālijas autosacīkstes Peskāras apkārtnē. . gada sacīkstes notika F1 čempionātā un līdz šim brīdim nepaspēts palicis garākās trases - 25 kilometri - rekords. Tā kā 1957. gadā notika arī sacīkstes Moncā - pirmo reizi F1 sezonā divas sacīkstes tikai aizvadītas vienā valstī - Itālijā

Saraksts 
Minēti tikai uzvarētāji tajos Grand Prix, kas aizvadīti F1 sezonu ietvaros.

Skatīt arī 
 F1 Grand Prix saraksts
Belza

Belza () ir rajona nozīmes pilsēta Ukrainas rietumos, Ļvivas apgabalā Sokaļas rajonā pie robežas ar Poliju. Savulaik viena no vecākajām un svarīgākajām Rietumukrainas pilsētām, bet mūsdienās pēc iedzīvotāju skaita viena no mazākajām pilsētām valstī. No 2001. gada - vēstures un kultūras piemineklis.

Vēsture

Rakstos pirmoreiz minēta 1030. gadā kā viena no Sarkanās Krievzemes pilsētām un ietilpa Kijevas Krievzemē. No 1170. līdz 1462. gadam - Belzas kņazistes centrs. Līdz pārvietošanai uz Jasnaguras klosteri 1382. gadā Belzā atradās Čenstohovas Dievmātes ikona. Vēlāk pilsēta ietilpa Žečpospoļitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara Belza tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, Belza kļuva par robežpilsētu starp Ģenerālgubernatūru un PSRS. Ebreji, kas bija liela daļa no pilsētas iedzīvotājiem (pazīstams un ietekmīgs ir Belzas novirziens hasīdismā), tika iznīcināti holokaustā.

Pēc Otrā pasaules kara Belza atkal iekļāvās Polijas valstī, un pilsētas ukraiņu iedzīvotāji tika pārvietoti uz citiem Polijas rajoniem. Tomēr 1951. gadā, līguma rezultātā mainot robežas, Belza iekļāvās Ukrainas PSR, un savukārt tika pārvietoti pilsētas poļu iedzīvotāji. Šo notikumu rezultātā gandrīz visi pilsētas iedzīvotāji ir ienācēji no citiem Ukrainas novadiem. Belza ietilpa PSRS līdz Ukrainas valsts neatkarības nodibināšanai 1991. gadā.

Ārējās saites

Atsauces
Kreigs Adamss

Kreigs Adamss (, dzimis ) ir Brunejā dzimis bijušais Kanādas hokejists. Karjeras gaitā aizvadījis 14 sezonas Nacionālās hokeja līgas klubos Karolīnas "Hurricanes", Čikāgas "Blackhawks" un Pitsburgas "Penguins". Kļuvis par divkārtēju Stenlija kausa ieguvēju.

Viņš ir dzimis Serijā, Brunejā, bet uzaudzis Kalgari, Kanādā.

Spēlētāja karjera 
NHL Adamss debitēja 2000.—01. gada sezonā, kad aizvadīja 44 spēles Karolīnas "Hurricanes" sastāvā. Komandas rindās gan viņš nostiprinājās vien 2002.—03. gada sezonā, kad 81 spēlē atzīmējās ar 18 rezultativitātes punktiem. 2005.—06. gada sezonā kopā ar "Hurricanes" kļuva par Stenlija kausa ieguvēju. 2007.—08. gada sezonas vidū Adamss tika aizmainīts uz Čikāgas "Blackhawks", taču vien gadu vēlāk nonāca Pitsburgas "Penguins" rindās, kopā ar komandu otro reizi triumfējot Stenlija kausa izcīņā. "Penguins" rindās Adamss spēlēja līdz 2014.—15. gada sezonas noslēgumam. Pēc sezonas beigām klubs informēja, ka jaunu līgumu Adamsam nepiedāvās, un 2016. gada janvārī uzbrucējs paziņoja par karjeras beigšanu.

Atsauces

Ārējās saites 

1977. gadā dzimušie
Kanādas hokejisti
Karolīnas "Hurricanes" spēlētāji
Čikāgas "Blackhawks" spēlētāji
Pitsburgas "Penguins" spēlētāji
Stenlija kausa ieguvēji
Lesoto futbola izlase

Lesoto futbola izlase ir futbola komanda, kas pārstāv Lesoto starptautiskās sacensībās. Tā ne reizi nav kvalificējusies FIFA Pasaules kausam vai Āfrikas Nāciju kausam.

Pasaules čempionātos 
 1930-1970 - Nepiedalījās
 1974 - Nekvalificējās
 1978 - Nepiedalījās
 1982 - Nekvalificējās
 1986-1990 - Izstājās
 1994-1998 - Nepiedalījās
 2002-2010 - Nekvalificējās
 2014 - Nekvalificējās
 2018 - Nekvalificējās

Āfrikas Nāciju kausā 
 1957-1972 - Nepiedalījās
 1974 - Nekvalificējās
 1976 - Izstājās
 1978 - Nepiedalījās
 1980-1982 - Nekvalificējās
 1984 - Izstājās
 1986 - Nepiedalījās
 1988 - Izstājās
 1990-1992 - Nepiedalījās
 1994 - Nekvalificējās
 1996 - Izstājās
 1998 - Aizliedza piedalīties izstāšanās 1996. gadā dēļ
 2000-2010 - Nekvalificējās
 2012 - Nepiedalījās
 2013-2017 - Nekvalificējās

Āfrikas futbola izlases
Futbols Lesoto
Stepi

Stepi (arī Kalnaine, agrāk arī Luteri) ir ciems Valkas novada Zvārtavas pagastā, pagasta centrs. Atrodas pagasta dienvidrietumu daļā Stepupes krastā pie autoceļa P23  no novada domes Valkā un  no Rīgas.

Apdzīvotā vieta izveidojusies netālu no bijušās Luturmuižas (Adsel-Luthershof) centra pie Luturskolas un Stepju mājām. Izauguši padomju gados kā kolhoza «Kalnājs» (vēlāk — «Gauja») ciemats (Kalnaine). Stepos atrodas pagasta pārvalde (Luturskolā), tautas nams, bibliotēka, Zvārtavas pasta nodaļa, veikals.

Atsauces 

Latvijas pagastu centri
Džons Demjaņuks

Džons (Ivans) Demjaņuks (, , dzimis , miris ) bija ukraiņu izcelsmes ASV automehāniķis. Apsūdzēts kara noziegumos Otrā pasaules kara laikā.

Dzimis nabadzīgu ukraiņu zemnieku ģimenē Dubovi Maharinci sādžā. 1940. gadā iesaukts Sarkanajā Armijā. Otrā pasaules kara laikā 1942. gada maijā Krimā nokļuva vācu gūstā. Sadarbojies ar vācu varas iestādēm. 1952. gadā emigrēja no Vācijas uz ASV, 1958. gadā ieguva ASV pilsonību.

1986. gadā Demjaņuks tika deportēts uz Izraēlu, kur stājās tiesas priekšā aizdomās par to, ka kara laikā strādājis Treblinkas nāves nometnē par apsargu ar iesauku "Ivans Baigais". 1988. gadā notiesāts uz nāvi. Tomēr 1993. gadā Izraēlas Augstākā tiesa atcēla nāves spriedumu, jo izrādījās, ka minētais apsargs bijis pavisam cita persona - Ivans Marčenko. Demjaņuks atgriezās ASV.

Tomēr 2001. gadā viņš atkal tika apsūdzēts, šoreiz kā bijušais apsargs Sobiboras, Majdanekas un Floselbirgas nometnēs. 2009. gadā tika deportēts uz Vāciju, kura bija ar mieru uzņemt Demjaņuku. Tā paša gada 30. novembrī Minhenē notika tiesas prāva, kurā 2011. gada 12. maijā Demjaņuks tika notiesāts uz 5 gadiem cietumā. Tā kā viņš mira pirms apelācijas tiesas, spriedums tā arī nav stājies spēkā.

Ārējās saites 

Kritisks skatījums uz Demjaņuka gadījumu 

1920. gadā dzimušie
2012. gadā mirušie
Kara noziedznieki
ASV cilvēki
Tērvetes pilskalns

Tērvetes pilskalns (arī Cukurkalns) ir pilskalns Dobeles novada Tērvetē, Tērvetes upes labajā krastā. Līdz 13. gadsimtam tajā esošā zemgaļu valdnieka pils bija Tērvetes pilsnovada pārvaldes centrs. Pilskalns un senpilsēta ir valsts nozīmes arheoloģijas piemineklis.

Pilskalna raksturojums 
Pilskalns ir 19 m augsts pakalns ar 1000 m2 lielu plakumu, ko no austrumpuses aizsargāja līdz 8 m augsts zemes valnis, grāvis un priekšpils. Uzskata, ka Tērvetes senpilsētas platība ir bijusi ap 10 hektāru. 

Arheoloģiskajos izrakumos (1951—1960) Emīlijas Brīvkalnes vadībā konstatēts, ka pilskalns sevišķi nocietināts 11.—13. gs., kad ziemeļpuse paplašināta un izbūvēta guļkoku siena un torņi.

Vēsture 

No Atskaņu hronikas zināms, ka Livonijas ordeņa mestrs 1259./1260. gada ziemā organizēja lielu krusta karagājienu pret zemgaļiem, kurā viņš nespēja ieņemt Tērvetes pili. Toties mestrs Valters 1271. gadā veica vairākus karagājienus uz Zemgali, ieņēma Tērvetes pili un piespieda zemgaļu vadoņus slēgt miera līgumu. Pilī apmetās Tērvetes fogts.

Zemgaļu ķēniņš Nameisis 1279. gadā noslēdza savienību ar lietuvju valdnieku Traidenu un atbrīvoja Tērvetes pili. Sagūstītos vācu bruņiniekus aizsūtīja uz Lietuvu, bet Tērvetes fogtu sodīja ar nāvi. 
Kad 1281. gada augustā mestrs Konrāds ar 14 tūkstošiem karavīru aplenca Tērvetes pili, zemgaļi piekrita slēgt pamieru un atsākt maksāt nodevas, tomēr drīz vien lauza pamieru un atsāka karadarbību.

Pēc zemgaļu ķēniņa Nameiša nāves ordenim izdevās pārņemt iniciatīvu, un mestrs Villekīns Tērvetes Svētkalnā  1285./1286. gada ziemā uzcēla Heiligenbergas pili, kurā nometināja 300 karavīru lielu garnizonu komtura vadībā. Žemaiši kopā ar zemgaļiem, izmantojot tiem laikiem modernu kara tehniku, 1285. gada ziemā aplenca Heiligenbergas pilskalnu, tomēr ordeņa brāļiem un viņu karakalpiem izdevās nosargāt pili.

Foto galerija

Atsauces

Ārējās saites 

 enciklopedija.lv
 www.latvijas-pilskalni.lv
 www.senvietas.lv

Tērvetes pagasts
Pilskalni Zemgalē
Tērvetes dabas parks
Sokaļa

Sokaļa () ir rajona nozīmes pilsēta Ukrainas rietumos, Ļvivas apgabalā Sokaļas rajona centrs pie Rietumu Bugas.

Vēsture
Rakstos pirmoreiz minēta 1377. gadā kā viena no Belzas kņazistes pilsētām. Ietilpa Žečpospoļitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Sokaļu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Sokaļa kļuva par robežpilsētu starp PSRS un Poliju - mūsdienu pilsētas daļa, kas atrodas Rietumu Bugas kreisajā krastā tika iekļauta Polijā. Tomēr 1951. gadā, līguma rezultātā mainot robežas, arī upes kreisais krasts tika iekļauts PSRS. Sokaļa ietilpa PSRS līdz Ukrainas valsts neatkarības nodibināšanai 1991. gadā.

Ārējās saites

Atsauces
Kapteinis Amerika: Pirmais atriebējs

"Kapteinis Amerika: Pirmais atriebējs" () ir 2011. gada ASV supervaroņu filma, kuras režisors ir Džo Džonstons. Filma ir balstīta uz Marvel Comics tāda paša nosaukuma tēlu. Šī ir Marvel Cinematic Universe piektā filma.

Filma ir stāsts par vāju, jaunu vīru Stīvu Rodžersu, kas kļuva par superkaravīru Kapteini Ameriku, lai Otrajā pasaules karā varētu palīdzēt ASV. Galvenās lomas atveido Kriss Evanss, Tomijs Lī Džonss, Hugo Vīvings, Heilija Atvela, Sebastjans Stens, Dominiks Kūpers, Tobijs Džonss, Nīls Makdonahs, Dereks Lūks un Stenlijs Tuči.

Filmas pirmizrāde notika . 2014. gadā iznāca filmas turpinājums "Kapteinis Amerika: Ziemas kareivis".

Atsauces

Ārējās saites 
 

2011. gada filmas
ASV zinātniskās fantastikas filmas
Marvel Cinematic Universe
TDRS-11

TDRS-11 jeb TDRS-K ir ASV sakaru pavadonis, pirmais no NASA Tracking and Data Relay Satellite trešās paaudzes kosmiskajiem aparātiem. Tas tika palaists 2013. gada martā. TDRS-11 kalpo kā retranslators starp NASA un citu ASV aģentūru pavadoņiem un zemes stacijām.

Pavadoni izgatavojis ASV uzņēmums Boeing uz platformas BSS-601HP bāzes. Līgums ar Boeing par TDRS-K un TDRS-L noslēgts 2007. gada decembrī. TDRS-K un TDRS-L izgatavošana un zemes stacijas modifikācijas izmaksājusi 715 miljonu USD. Pilnībā uzpildīta ar degvielu, pavadoņa masa ir 3454 kg. TDRS-L izvietota pārraides aparatūra S, Ku, Ka joslā.

TDRS-K tika palaists  01:48 UTC ar nesējraķeti Atlas V/401 (lidojums AV-036) no Kanaveralas zemesraga Gaisa spēku stacijas starta laukuma SLC-41. Sākumā tas tika izvietots ģeostacionārajā orbītā punktā 150° rietumu gatuma, kur tika veikti izmēģinājumi un testēšana.

2013. gada augustā pavadonis tika nodots NASA un pārdēvēs par TDRS-11. 24. septembrī tas sasniedza ģeostacionārās orbītas punktu 171° R, kur līdz 30. novembrim veica beidzamos testēšanas pasākumus.

Atsauces

Ārējās saites 

 TDRS NASA
 TDRS-K Atlas V Mission Overview United Launch Alliance
 TDRS 11, 12, 13 (TDRS K, L, M) Gunter Dirk Krebs 

Tracking and Data Relay Satellite
Nepārspējamais Halks

"Nepārspējamais Halks" () ir 2008. gada amerikāņu supervaroņu filma, kuras režisors ir Luiss Leterjērs. Filma ir balstīta uz Marvel Comics tēlu Halks. Šī ir Marvel Cinematic Universe otrā daļa.

Filma ir stāsts par zinātnieku Brūsu Beneru un Halka pirmsākumiem. Šajā filmas versijā Beners par Halku kļūst ar gamma starojuma palīdzību. Viņš cenšas sevi izārstēt, pirms viņu nav noķēris ģenerālis Ross, taču vēlāk atklāj, ka par līdzīgu radījumu ir kļuvis kareivis Blonskis. Galvenās lomas atveido Edvards Nortons, Liva Tailere, Tims Rots, Viljams Hērts, Tims Bleiks Nelsons un Tajs Barels.

Filmas pirmizrāde notika .

Atsauces

Ārējās saites 

2008. gada filmas
ASV zinātniskās fantastikas filmas
Marvel Cinematic Universe
ASV piedzīvojumu filmas
Dzelzs vīrs 3

"Dzelzs vīrs 3" () ir 2013. gada ASV supervaroņu filma, kuras režisors ir Šeins Bleks. Filma ir balstīta uz Marvel Comics tāda paša nosaukuma tēlu. Tas ir turpinājums 2010. gada filmai "Dzelzs vīrs 2". Filmā Dzelzs vīrs cīnās pret starptautiskas teroristu organizācijas līderi Mandarīnu. Šī ir Marvel Cinematic Universe septītā daļa.

Galvenās lomas atveido Roberts Daunijs, Gvineta Paltrova, Dons Čīdls, Gajs Pīrss, Rebeka Hola, Stefānija Šostaka, Džeimss Bedžs Deils, Džons Favro un Bens Kingslijs. Filmas pirmizrāde notika  Parīzē. Filma ar 1,2 miljardiem ASV dolāru lieliem ieņēmumiem kļuva par 2013. gada visvairāk nopelnījušo filmu, kā arī 16. filmu, kuras ieņēmumi pārsnieguši 1 miljardu un 21. visu laiku ienesīgāko filmu.

Atsauces

Ārējās saites 
 

2013. gada filmas
ASV zinātniskās fantastikas filmas
Marvel Cinematic Universe
Spīdmintons

Krosmintons(agrāk - spīdmintons) ,ir sporta spēle ar raketi un volānu. Spēli izgudroja sportists no Berlīnes Bils Brandess (Bill Brandes) balstoties uz badmintona, tenisa un skvoša pamatelementiem.

Šodien krosmintons jau tiek spēlēts visā pasaulē. Lai spēlētu krosmintonu nav nepieciešams uzstādīt tīklu vai izmantot speciāli pielāgotu kortu, to var spēlēt jebkur, tenisa kortā, uz ielas, pludmalē, parkā vai sporta zālē. Spēles laukumu veido divi kvadrāti (5,50 x 5,50m), kas viens no otra novietoti 12,80 metru attālumā. Šobrīd tiek organizēti pasaules kausa posmi daudz un dažādās valstīs un spīdmintona klubu un valstu federāciju skaits strauji pieaug. 2011. gadā notika pirmais Krosmintona Pasaules čempionāts, Berlīnē, Vācijā.

Ārējās saites 

 Oficiālā mājaslapa 

Sporta veidi
Pet Shop Boys

Pet Shop Boys ir angļu elektroniskās deju mūzikas duets no Londonas. Tas sastāv no vadošā vokālista, taustiņinstrumentālista un ģitārista Nīla Tenanta un taustiņinstrumentālista Krisa Lava.

Duets savus ierakstus ir pārdevis vairāk nekā 50 miljonos kopiju visā pasaulē, Ginesa rekordu grāmatā Pet Shop Boys ir iekļauts kā veiksmīgākais duets Apvienotās Karalistes mūzikas vēsturē. Tas ir ieguvis trīs Brit balvas, kā arī sešas reizes ticis nominēts Grammy balvai. Kopumā duets ir izdevis 11 studijas albumus, 12. ir plānots izdot 2013. gadā.

Diskogrāfija 
Studijas albumi
Please (1986)
Actually (1987)
Introspective (1988)
Behaviour (1990)
Very (1993)
Bilingual (1996)
Nightlife (1999)
Release (2002)
Fundamental (2006)
Yes (2009)
Elysium (2012)
Super (2016)

Ārējās saites 
 
 Oficiālā mājaslapa

1980. gadu mūzikas grupas
1990. gadu mūzikas grupas
2000. gadu mūzikas grupas
2010. gadu mūzikas grupas
Anglijas deju mūzikas grupas
Anglijas elektroniskās mūzikas grupas
Anglijas sintpopa grupas
Anglijas jaunā viļņa grupas
Anglijas hausmūzikas grupas
Anglijas popgrupas
Anglijas elektroniskās deju mūzikas grupas
Bilska

Bilska (agrāk arī Vecbilska) ir ciems Smiltenes novada Bilskas pagastā, pagasta centrs. Atrodas pagasta rietumdaļā pie autoceļa P24  no novada domes Smiltenē un  no Rīgas.

Apdzīvotā vieta izveidojusies ap bijušās Vecbilskas (Alt-Bilskenhof) muižas centru. Izaugusi padomju gados kā kolhoza «Druva» ciemats. Bilskā atrodas pagasta pārvalde, pamatskola, bibliotēka, veikals.

Atsauces
Dominiks Landertingers

Dominiks Landertingers (; dzimis ) ir austriešu biatlonists.

Biatlonista karjeru sācis 1999. gadā. Piedalījies , bija sudraba medaļas ieguvējs stafetes sacensībās Austrijas izlases sastāvā, pēc četriem gadiem Sočos izcīnīja sudrabu sprintā un bronzu stafetē.  Phjončhanā ieguva bronzas medaļu 20 km individuālajā distancē.

Kopš 2009. gada piedalās pasaules čempionātos. Izcīnījis vairākas medaļas — 2009. gadā zeltu masu startā un sudrabu stafetē, 2016. gadā sudraba medaļu 20 km individuālajās sacensībās un 2017. gadā bronzu stafetes komandas sastāvā. 2020. gada Pasaules čempionātā Antholcā izcīnīja bronzas medaļu 20 km individuālajā distancē.

2012.—2013. gada Pasaules kausa sezonas kopvērtējumā ierindojies 3. vietā, 2008.—2009. gada sezonā ieguva mazo Kristāla globusu masu startā.

Karjeras rezultāti

Olimpiskās spēles

Pasaules čempionāts

Pasaules kausa kopvērtējums

Ārējās saites 

1988. gadā dzimušie
Austrijas biatlonisti
Biatlonisti 2010. gada ziemas olimpiskajās spēlēs
Biatlonisti 2014. gada ziemas olimpiskajās spēlēs
Olimpiskās sudraba medaļas ieguvēji
Olimpiskās bronzas medaļas ieguvēji
Biatlonisti 2018. gada ziemas olimpiskajās spēlēs
Augšaustrijā dzimušie
Olimpiskie sudraba medaļnieki biatlonā
Olimpiskie bronzas medaļnieki biatlonā
Latīnas province

Latīnas province () ir viena no Itālijas 110 provincēm. Tā atrodas Lacio. Provinces lielākā pilsēta un administratīvais centrs ir Latīna. Nākamās lielākās pilsētas ir Aprilija, Terračīna, Formija un Fondi. 2012. gadā provincē dzīvoja apmēram 561 tūkstotis cilvēku. Province administratīvi sīkāk dalās 33 komūnās.

Itālijas provinces
Lacio provinces
Nārvelis

Nārvelis (arī Karvelis, Narvele, Narvelis) ir upe Latvijā, Abula labā krasta pieteka Smiltenes un Valmieras novadā. Sākas no Slīpju ezera uz Smiltenes un Plāņu pagastu robežas. Tek rietumu virzienā, upes gultne visā garumā regulēta. Uzņem novadgrāvju ūdeņus no apkārtnes meliorētajām platībām. Upi šķērso autoceļš P25.

Atsauces 

Smiltenes novada upes
Valmieras novada upes
Strenču novada upes
Gaujas baseina upes
Abula pietekas
Veinameri

Veinameri (;  — ‘šaurumu jūra’)
vai Monzunds (,  — ‘Monas šaurums’) ir Baltijas jūras jūras šaurums Igaunijā starp Monzunda arhipelāga salām un Igaunijas kontinentālo daļu.

Veinameri izvietojies starp Hījumā un Sāmsalu rietumos un Lēnes apriņķi austrumos. Par šauruma ziemeļu robežu uzskata līniju no Tahkunas pussalas Hījumā līdz Pēsaspea ragam, dienvidu — caur Kibasāres pussalas dienvidu galu vilkta paralēle, rietumu — līnija starp Kasari salu un Veikeveina rietumu malu. Bieži par Veinameri uzskata tikai starpsalu akvatoriju starp Monzunda arhipelāga salām un kontinenta krastu. Ar Baltijas jūru to savieno Vozi un Hari šaurumi ziemeļos un Soelas šaurums rietumos, bet ar Rīgas līci — Sūrveins (ar Vīrekurku) un Veikeveins dienvidos. Veinameri daudz salu, lielākās no kurām ir Muhu, Vormsi un Kasari.

Šaurumu šķērso prāmja līnijas no Rohukilas uz Vormsi un Hījumā un no Virtsu uz Kuivastu.

Atsauces

Ārējās saites 

Jūras šaurumi
Baltijas jūra
Igaunijas jūras šaurumi
Sāres apriņķis
Hījumā apriņķis
Lēnes apriņķis
Pērnavas apriņķis
Geralds Cjoleks

Geralds Mihaels Cjoleks (; dzimis , Ķelnē) ir bijušais Vācijas šosejas riteņbraucējs.

Profesionāļa karjera 
Cjoleks profesionāļos sāka startēt 2005. gada maijā, ar Team AKUD Arnolds Sicherheit komandu, kur viņam bija ļoti veiksmīga sezona. Vācijas čempionātā Cjoleks spēja apsteigt pieredzējušos sprinterus Ēriku Cābelu un Robertu Fersteru bez komandas biedru palīdzības, izbeidzot T-Mobile divpadsmit gadu dominanci. Viņš to paveica 18 gadu vecumā, kļūstot par jaunāko šī titula ieguvēju. Bez uzvaras nacionālajā čempionātā viņš guva trīs uzvaras un uzvarēja punktu klasifikācijā Tour de Hongrie, un guva uzvaru Mainfranken Tour posmā.

2006. gadā Cjoleks pabeidza savu izglītību Ford Motor Company un pilnībā pievērsās profesionāļa karjerai. Sezonas gaitā viņš uzrādīja vairākus augstvērtīgus rezultātus svarīgās sacensībās, pārspējot UCI ProTour komandu sprinterus. Cjoleks ieguva otro vietu Rund um den Henninger Turm, kur atkal pārspēja Ēriku Cābelu. Tā kā Cjoleka komanda AKUD Arnolds Sicherheit sezonas sākumā apvienojās ar Team Wiesenhof, kļūstot par spēcīgāko Vācijas komandu ārpus UCI ProTour, viņiem izdevās iegūt ielūgumus uz vairākām ProTour sacenībām, kur Cjolek atkal spēja atzīmēties. Vattenfall Cyclassics Cjoleks ierindojās piektajā vietā. Pēc dažām nedēļām Cjoleks uzvarēja savās pirmajās UCI ProTour sacensībās — Deutschland Tour, kur viņš uzvarēja trešajā posmā. 23. septembrī viņš uzvarēja Pasaules čempionāta U23 grupas braucienā Zalcburgā.

2007. gada sezonā Cjoleks pameta Wiesenhof, lai UCI ProTour pārstāvētu . Pēc salīdzinoši klusa sezonas sākuma viņš maijā uzvarēja Rheinland-Pfalz Rundfahrt sacensībās. Augustā viņš uzrādīja vairākus labus rezultātus, uzvarot Deutschland Tour trijos posmos un iegūstot trešo vietu Vattenfall Cyclassics.

2008. gada sezonā viņš pārstāvēja Team Columbia, kuras sastāvā uzvarēja posmu Sparkassencup Schwenningen un divus posmus Bayern-Rundfahrt. 2008. gada Tour de France Cjoleks bija svarīga sastāvdaļa visās četrās Marka Kevendiša posmu uzvarās. Pēdējā posmā Elizejas laukos Cjoleks spēja iegūt otro vietu, zaudējot tikai Gertam Stēgmansam. Viņš piedalījās arī Olimpisko spēļu grupas braucienā, bet izstājās ekstrēmo laika apstākļu radīto veselības problēmu dēļ. Septembrī viņš guva uzvaru Deutschland Tour piektajā posmā sprinta finišā pret kalnu.

2012. gada sezonas beigās Cjoleks pameta  komandu un pievienojās  uz 2013. gada sezonu season.

Cjoleks uzvarēja 2013. gada Milāna—Sanremo sacensībās ar laiku 5h 37' 20", apsteidzot favorītu Peteru Saganu () sprinta finišā.

2017. gada janvārī paziņojis par karjeras beigām, nespējot atrast vietu profesionālā komandā.

Atsauces

Ārējās saites 

 

1986. gadā dzimušie
Vācijas riteņbraucēji
2008. gada vasaras olimpisko spēļu dalībnieki
Vuelta a España posmu uzvarētāji
Ziemeļreinā-Vestfālenē dzimušie
Brutuļi

Brutuļi (agrāk — Brutulis) ir ciems Smiltenes novada Smiltenes pagastā. Izvietojies Abula krastos pie autoceļa P25  no pagasta centra Kalnamuižas,  no novada domes Smiltenē un  no Rīgas.

Apdzīvotā vieta veidojusies pie Brutuļa dzirnavām. Izaugusi padomju gados. Brutuļos atrodas bitumena ražošanas bāze, Brutuļu HES. Alkāsu liepa ir ievērojams dabas piemineklis.

Atsauces
Libērijas futbola izlase

Libērijas futbola izlase ir futbola komanda, kas pārstāv Libēriju starptautiskās sacensībās. Tā ne reizi nav kvalificējusies FIFA Pasaules kausam, bet ir divas reizes kvalificējusies Āfrikas Nāciju kausam, abas reizes izstājoties no turnīra jau pēc grupu turnīra. 
Lai gan Libērija ne reizi nav kvalificējusies Pasaules kausam, tomēr Libērijas izlases spēlētājs Džordžs Veā ir ieguvis FIFA Gada futbolista balvu.

Pasaules čempionātos 
 1930-1962 - Nepiedalījās
 1966 - Izstājās
 1970-1978 - Nepiedalījās
 1982-1990 - Nekvalificējās
 1994 - Izstājās kvalifikācijas laikā
 1998-2010 - Nekvalificējās
 2014 - Nekvalificējās
 2018 - Nekvalificējās

Āfrikas Nāciju kausā 
 1957-1965 - Nepiedalījās
 1968 - Nekvalificējās
 1970-1974 - Nepiedalījās
 1976 - Nekvalificējās
 1978-1980 - Nepiedalījās
 1982 - Nekvalificējās
 1984 - Izstājās
 1986-1990 - Nepiedalījās
 1992 - Izstājās
 1994 - Nekvalificējās
 1996 - Grupu turnīrs
 1998-2000 - Nekvalificējās
 2002 - Grupu turnīrs
 2004-2019 - Nekvalificējās

Āfrikas futbola izlases
Futbols Libērijā
Jaunklidzis

Jaunklidzis ir apdzīvota vieta Valmieras novada Plāņu pagastā. Izvietojusies pagasta ziemeļdaļā pie autoceļa P25  no pagasta centra Plāņiem,  no novada centra Valmieras un 142 km no Rīgas. Apdzīvotā vieta izveidojusies padomju gados kā viens no padomju saimniecības «Plāņi» ciematiem. Jaunklidzī atrodas bibliotēka, veikals.

1893. gadā nodega biedrības nams, kurā atradās pasts, bibliotēka, krejotava, kā arī iespēja redzēt kino. Tā akmens drupas redzamas vēl tagad. 2010. gadā tika atklāta jauna Jaunklidža bibliotēka — saieta nams. Tā vēsturiskais prototips ir 1785. gadā celtais saieta nams Plāņu pagasta Jaunmežuļos. Tas kopš 1940. gada atrodas Latvijas Etnogrāfiskajā brīvdabas muzejā.

Atsauces
Krimas tatāru valoda

Krimas tatāru valoda (qırımtatar tili) ir tjurku valoda, kurā galvenokārt runā Krimas tatāri, kas dzīvo Krimā un Centrālāzijā. Šo valodu nevajadzētu jaukt ar tatāru valodu. Šo valodu prot gandrīz pusmiljons cilvēku, no kuriem vairāk nekā 260 tūkstoši dzīvo Krimā. Centrālāzijā dzīvo aptuveni 150 tūkstoši Krimas tatāru valodas pratēju, bet Bulgārijā un Rumānijā ap 30 tūkstošiem. Valodas rakstībā tiek izmantots gan latīņu alfabēts, gan kirilica.

Krimas tatāri
Kipčaku valodas
Ukrainas valodas
E3 BinckBank Classic

{{Riteņbraukšanas sacensību infokaste
| name          = E3 BinckBank Classic
| current_event = 2019. gada E3 BinckBank Classic
| image         = 
| date          = Marta vidus
| region        = 
| english       = 
| localnames    = 
| nickname      = 
| discipline    = Šoseja
| competition   = UCI Eiropas tūre (2005–2011)UCI Pasaules tūre (2012–)
| type          = Viendienas sacensības
| organiser     = 
| director      = 
| first         = 1958
| number        = 62 (uz 2019. gadu)
| last          = 
| firstwinner   =  Armāns Desmē
| mostwins      =  Toms Bonens(5 uzvaras)
| mostrecent    =  Zdeņeks Štibars
}}E3 BinckBank Classic, iepriekš zināmas kā E3 Harelbeke, Harelbeke–Antverpene–Harelbeke un E3-Prijs Vlaanderen, ir ikgadējas šosejas riteņbraukšanas sacensības Beļģijas reģionā Flandrijā. Sacensības sākas un pēc 210 kilometriem noslēdzas Harelbekē. Sacensības organizē Hand in Hand Cycling Club of Harelbeke un tās ir iekļautas UCI Pasaules tūres kalendārā.

E3 notiek marta vidū un ir daļa no Vlaamse Wielerweek (flāmu riteņbraukšanas nedēļas), kura turpinās ar Brabantse Pijl svētdienā un Driedaagse van De Panne vairāku dienu sacensībām nedēļas vidū pirms Flandrijas tūres klasikas, kura notiek nākamajā svētdienā. Līdz 2011. gadam sacensības notika sestdienā, bet, 2012. gadā iegūstot World Tour statusu, tās tika pārceltas uz piektdienu, lai iegūtu atpūtas dienu pirms citām World Tour sacensībām Gente—Vevelgema, kuras notiek svētdienā.

Pirmās E3 Prijs Vlaanderen sacensības notika 1958. gadā, lai arī reģionā līdzīgas sacensības tika rīkotas jau kopš 1955. gada. Iesākumā sacensības tika sauktas par Harelbeke-Anversa-Harelbeke, vēlāk mainot nosaukumu uz GP E3 Harelbeke. Sacensības nosaukumu pārņēma no E3 autostrādes (tagad A14), kuru uzbūvēja sešdesmito gadu vidū. Kopš 2011. gada sacensībām no nosaukuma ir izņemts vārds Prijs'' un tagad tās saucas E3 Harelbeke.

E3 ir kā sagatavošanās sacensības Flandrijas tūrei. Sacensību distance ir īsāka, bet ir iekļauti daudzi no tiem pašiem kāpumiem. Arī apstākļi ir salīdzināmi, jo bruģis, vējš un kāpumi samazina galvenās braucēju grupas apjomu. Maršruts iekļauj lielu apli Austrumflandrijā, ieskaitot 12 paugurus. Daļa braucēju izvēlas šīs sacensības, nevis taktiskāko, bet daudz prestižāko Flandrijas tūri.

Uzvarētāji

Atsauces

Ārējās saites 

 

E3 Harelbeke
Riteņbraukšanas sacensības Beļģijā
UCI Pasaules tūre
Roberts Zemekis

Roberts Lī Zemekis (Robert Lee Zemeckis; dzimis ) ir amerikāņu kinorežisors, producents un scenārists. Viens no pirmajiem, kas savās filmās plaši pielietojis vizuālos efektus.

Dzīvesgājums 
Dzimis 1952. gadā Čikāgā lietuviešu izcelsmes strādnieka Alfonsa Zemecka (Alphonse Zemeckis) un viņa itāļu izcelsmes sievas Rozas, dzimušas Nespekas ģimenē.

Kļuva pazīstams 1980. gados, kad režisēja "Atpakaļ nākotnē" triloģiju un filmu "Kurš iegāza trusīti Rodžeru?", kas ir vienīgā animētā filma, kas saņēmusi četras Amerikas Kinoakadēmijas balvas. 1990. gados pievērsās dramatiskāku filmu uzņemšanai. Par 1994. gada filmu "Forests Gamps" viņš saņēma Amerikas Kinoakadēmijas balvu kā labākais režisors, kā arī saņēma Zelta globusa balvu. Pati filma tika atzīta par gada labāko filmu.

Viņš bija filmu "Pamestais", "Lidojums", "Ziemassvētku dziesma", "Kas slēpjas zem meliem" (What Lies Beneath), "Polārais ekspresis", "Beovulfs", "Kontakts", "Sabiedrotie" režisors.

Ārējās saites 

 

1951. gadā dzimušie
Amerikāņu kinorežisori
ASV scenāristi
ASV kinoproducenti
Kinoakadēmijas balvas ieguvēji režisori
Zelta globusa balvas ieguvēji
Domātājs

"Domātājs" () ir franču tēlnieka Ogista Rodēna skulptūra, kas attēlo kailu vīrieti dziļās pārdomās. Tā izgatavota no bronzas un novietota uz marmora pjedestāla.

Rodēns kopumā izgatavoja 28 šādas lielformāta skulptūras, kas atrodas dažādos pasaules muzejos. Turklāt viņš izgatavoja vairākus dažāda izmēra modeļus. Bez Rodēna dzīves laikā radītajiem darbiem, pastāv arī vairāki vēlāki atlējumi, kas netiek uzskatīti par oriģināldarbiem. Skulptūrā ir attēlots kails vīrietis, kuru nodarbina kāda iekšēja cīņa. Darba oriģinālnosaukums bija "Dzejnieks" (Le Poète), par "Domātāju" to nosauca metāllējēji, kas ievēroja skulptūras līdzību ar tā nosauktu Mikelandželo darbu. Tā sākotnēji bija iecerēta kā daļa no "Elles vārtu" skulptūru grupas, kas tika pasūtīta kā ieejas portāls tā arī neuzceltajam Musée des Arts Décoratifs muzejam. Šajā skulptūru grupā attēloti motīvi no Dantes Aligjēri darba "Dievišķā komēdija" pirmās daļas. Arī vairākas citas šī darba detaļas tika izgatavotas kā atsevišķas skulptūras.

Ārējās saites 

 The Thinker Musée Rodin mājaslapa
 The Thinker Inspiration, Analysis and Critical Reception artble.com

Skulptūras
Leikplesida

Leikplesida () ir ciems Ņujorkas štatā, ASV. 2020. gadā tās iedzīvotāju skaits sasniedza 2303 cilvēku. Šeit ir notikušas divas ziemas olimpiskās spēles: . un . gadā. Leikplesidā ir notikusi arī 1972. gada Ziemas universiāde. Kopš 1999. gada šeit katru gadu notiek triatlona sacensības Ironman Lake Placid Triathlon, kas ir otras vecākās Ironman sacensības Ziemeļamerikā.

Iedzīvotāji

Ievērojamas personības 
 Lana Del Reja (1985), dziedātāja un dziesmu autore,
 Džons Brauns (1800—1859), abolicionists

Ārējās saites 

 Lake Placid News

Atsauces 

Ņujorkas pilsētas
Olimpisko spēļu mājvietas